**Išrašas**

**ŽYMIŲ ŽMONIŲ, ISTORINIŲ DATŲ, ĮVYKIŲ ĮAMŽINIMO IR GATVIŲ PAVADINIMŲ SUTEIKIMO KOMISIJOS POSĖDŽIO**

**PROTOKOLAS**

2018 m. kovo 28 d. Nr. (20.4.)-TAR1- 50

Klaipėda

Posėdis įvyko 2018 m. kovo 21 d. 14.00 val.

Posėdžio pirmininkas Vytautas Čepas, Klaipėdos miesto savivaldybės tarybos narys, Žymių žmonių, istorinių datų, įvykių įamžinimo ir gatvių pavadinimų suteikimo komisijos pirmininkas

Posėdžio sekretorė Raimonda Mažonienė, Klaipėdos miesto savivaldybės administracijos Ugdymo ir kultūros departamento Kultūros skyriaus vyr. specialistė

Dalyvavo (6 nariai iš 9 ):

1. dr. Vytautas Čepas, Klaipėdos miesto savivaldybės tarybos narys, Žymių žmonių, istorinių datų, įvykių įamžinimo ir gatvių pavadinimų suteikimo komisijos pirmininkas;

2. Birutė Radavičienė, Klaipėdos miesto savivaldybės administracijos Dokumentacijos valdymo skyriaus vyr. specialistė;

3. prof. dr. Daiva Kšanienė, Klaipėdos universiteto profesorė emeritė;

4. Eugenija Krasauskienė, VĮ Registrų centro Klaipėdos filialo direktoriaus pavaduotoja registrui;

5. Nijolė Laužikienė, Klaipėdos miesto savivaldybės administracijos Ugdymo ir kultūros departamento direktorė;

6. prof. dr. Vygantas Vareikis, Klaipėdos miesto savivaldybės tarybos narys, Klaipėdos universiteto Baltijos regiono istorijos ir archeologijos instituto vyriausiasis mokslo darbuotojas.

Posėdžio dalyviai:

1. Vladimir Razarionov, Iniciatyvinės grupės Konstantinui Sarsanijai atminti, vadovas.

**DARBOTVARKĖ:**

1. **Dėl informacinėje lentoje Rudolfui Valsonokui atminti nurodytos klaidingos informacijos.**
2. **Dėl Salomėjos Nėries gatvės pavadinimo klaidingo užrašo.**
3. **Dėl vietos paskyrimo Konstantinui Sarsanijai garbės atminimo lentai.**
4. **Dėl prof. Stasio Vaitekūno atminimo įamžinimo.**
5. **Dėl Lietuvos partizanų vado Adolfo Ramanausko – Vanago atminimo lentos.**
6. **Dėl Imanuelio Kanto vardo suteikimo Klaipėdos miesto savivaldybės viešajai bibliotekai.**
7. **Einamieji klausimai.**

Posėdžio medžiaga:

1. Dr. Vasilijaus Safronovo 2018-01-12 raštas „Dėl informacinės lentos Rudolfui Valsonokui“, 1 lapas;

2. Dr. Vasilijaus Safronovo 2018-03-13 raštas „Dėl informacinės lentos ant pastato Liepų g.3“, 3 lapai.

3. Iniciatyvinės grupės vadovo Vladimir Razarionov prašymas „Dėl vietos paskyrimo garbės atminimo lentai“, 2018-01-19 , 1 lapas;

4. Dr. Vasilijaus Safronovo 2018-01-12 raštas “Dėl Salomėjos Nėries gatvės pavadinimo“ ir fotografijos, 2 lapai;

5. Klaipėdos universiteto 2018-01-31 raštas Nr.4-329 „Dėl profesoriaus Stasio Vaitekūno atminimo įamžinimo“ ir galimi atminimo lentos tekstai, 2 lapai;

6. Klaipėdos universiteto senato 2018-01-31 raštas Nr.4-330 „Dėl profesoriaus Stasio Vaitekūno atminimo įamžinimo“, 1 lapas;

7. Auksutės Ramanauskaitės - Skokauskienės 2018-02-08 prašymas „Dėl atminimo lentos prie buvusio Klaipėdos pedagoginio instituto pastato“ ir informacinė medžiaga apie Lietuvos partizanų vadą, Lietuvos laisvės kovos sąjūdžio (LLKS) gynybos pajėgų vado, dimisijos brigados generolą Adolfą Ramanauską –Vanagą, 20 lapų.

8. Iniciatyvinės grupės 2018-02-20 kreipimasis „Dėl Immanuelio Kanto vardo suteikimo Klaipėdos miesto savivaldybės viešajai bibliotekai“, 5 lapai.

**6. SVARSTYTA. Dėl Imanuelio Kanto vardo suteikimo Klaipėdos miesto savivaldybės viešajai bibliotekai.**

E. Kaveckienė pristatė iniciatyvinės grupės prašymą suteikti Klaipėdos miesto savivaldybės viešajai bibliotekai (toliau – Biblioteka) Imanuelio Kanto vardą. Papasakojo, kad sprendimas suteikti Bibliotekai I. Kanto vardą, kuris yra pasaulinės reikšmės mąstytojas, vokiečių klasikinės filosofijos pradininkas, kilo todėl, kad tai yra iškiliausia asmenybė, kurio giminės šaknys yra Klaipėdoje ir Klaipėdos krašte. Nuo XVII a. Klaipėdoje gyveno trys I. Kanto šeimos kartos: prosenelis, tėvas ir dėdės. Suteikus Bibliotekai I. Kanto vardą, Turgaus g. 8, ketinama įkurti filosofinės minties centras, kuriame būtų kaupiama filosofinė literatūra ir duomenų bazė visais aspektais ir su moderniomis technologijomis, edukacijos centras, toliau vykdoma šeimų geneologinių tyrimų kryptis, organizuojamos konferencijos, seminarai.

N. Laužikienė paklausė, ar buvo svarstomi kiti vardai?

E. Koveckienė atsakė, kad nebuvo svarstyti kiti vardai, nes mintis suteikti bibliotekai I. Kanto vardą vienu metu kilo keliems žmonėms ir šis vardas geriausiai atspindi Bibliotekos misiją ir patvirtintus strateginius tikslus bei uždavinius.

D. Kšanienė pažymėjo, kad ji labai pritarianti šio vardo suteikimui, nes tuomet Biblioteka taptų nauju turizmo traukos centru. Priminė, kad pažymėjus karalienės Luizės vardą Klaipėdoje, įvyko proveržis turizmo srityje. Pastebėjo, kad I. Kanto šeimyninių šaknų pažymėjimas Klaipėdoje, įtrauktų miestą į naujus turizmo maršrutus pasaulyje.

V. Čepas informavo, kad jis sulaukęs pasiūlymų iš visuomenės suteikti Bibliotekai žymių lietuvių kilmės visuomenės veikėjų vardus: Salio Šemerio, Enzio Jagomasto, Zigmo Šeiniaus ar Vydūno. Pastebėjo, kad dar ne visi žymūs žmonės, susiję su Klaipėda, yra pagerbti, pvz. H. Šlymanas.

D. Kšanienė pasiūlė prieplaukai suteikti H. Šlymano vardą.

V. Vareikis pritarė I. Kanto vardo suteikimui, akcentuodamas, kad Bibliotekai, turint tokio žymas filosofo vardą, privalu turėti ir atitinkamą infrastruktūrą.

N. Laužikienė pastebėjo, kad tai yra rimtas įsipareigojimas Bibliotekai, nes I. Kanto vardas suteikia didelę atsakomybę, formuoja naują strateginę kryptį ir atvirą diskusijų erdvę.

**NUTARTA:**

1. Pritarti Iniciatyvinės grupės prašymui suteikti Imanuelio Kanto vardą Klaipėdos miesto savivaldybės viešajai bibliotekai. Rekomenduoti Kultūros skyriui rengti miesto savivaldybės tarybos sprendimo projektą.

Nutarimas priimtas balsuojant: 6 UŽ.

Posėdis baigėsi 15 val.

Posėdžio pirmininkas Vytautas Čepas

Posėdžio sekretorė Raimonda Mažonienė

TIKRA

Raimonda Mažonienė,

Klaipėdos miesto savivaldybės administracijos

Ugdymo ir kultūros departamento

Kultūros skyriaus vyr. specialistė

2018 05 09